**Sarah Lockwood Winchester** (sünninimi **Parde**; 1840 – 5. septembril 1922) oli Winchester Repeating Arms Company presidendi William Wirt Winchesteri abikaasa ja pärija. Tema päranduse koosseisu kuulus 20 miljonit dollarit (võrdväärne 2017. aasta 508 miljoni dollariga) ja 50 % Winchesteri firmast, mis tegi temast ühe jõukaima naise maailmas sel ajal.

Ta on tuntud Winchesteri maja (Winchester Mysteri House), mis asub California osariigis San Joses, edasiehitamise tõttu 38 aasta jooksul. Juba tema eluajal levisid legendid, nagu ta oleks uskunud, et on neetud, mille kõrvalejuhtimiseks maja sihitult edasi ehitas. Pärast tema surma muutus Winchester Mystery House populaarseks turismiobjektiks, mis on tuntud oma ei kuhugi viivate treppide ja paljud käänuliste koridoride poolest.

Lapsepõlv ja noorus
-------------------

Tema sündis nimega **Sarah Lockwood Pardee** Leonard Pardee ja tema abikaasa Sarah W. Burnsi tütrena umbes 1840. aastal New Havenis Connecticuti osariigis. 30. septembril 1862, New Havenis, Sarah abiellus 1862. aastal William Wirt Winchesteriga, kes oli Oliver Winchesteri ainus poeg, Winchester firma president.

Neil oli üks tütar Annie Pardee Winchester, kes sündis 15. juunil 1866 ja suri sama aasta juulis.

Tema äi suri aastal 1880 ja tema abikaasa William suri tuberkuloosi märtsis 1881. Seega ta päris 20 miljonit dollarit ja umbes 50 protsenti Winchesteri firmast ja 1000-dollarise päevase sissetuleku (2017. aasta 25 400 dollarit).

Muud valdused
-------------

1888. aastal ostis Winchester 140 hektarit maad, mille enamus on nüüd Los Altoses, ja seda kasutatakse rantšona. Ta ostis ka oma õe ja mehevenna jaoks talumaja, mida tuntakse Winchester-Merriman Majana. Maja on Los Altose Ajaloo Komisjoni ajalooliste mälestusmärkide nimekirjas.

Talumaja Los Altos
1920. aastal omandas ta ka paatmaja San Francisco lahes Burlingame'is California osariigis, mis sai tuntuks kui Sarah' Noa laev ("Sarah's Ark") ja kuulujuttude järgi oli see mõeldud veeuputuse puhuks, kuid loogilisem vastus on, et paljud tema staatusega inimesed Californias omasid tol ajal paatmaju või jahte. Laev hävis tulekahjus aastal 1929.

Surm
----

5. septembril 1922 suri ta une pealt südamepuudulikkusse. Matus toimus Palo Altos ja tema jäänused maeti Alta Mesa kalmistule, kuni nad ekshumeeriti ning viidi koos tema õe omadega New Havenisse Connecticuti osariigis.Ta maeti oma mehe ja tütre juurde, Evergreeni kalmistule New Havenis. Tema testament oli 13-osas, igaüks eraldi alla kirjutatud. Asjad, mis olid Winchester Mystery House'is, jäeti tema vennatütrele Marian I. Marriottile, kes võttis, mis ta tahtis ja ülejäänud müüs oksjonil maha.

Praegused maja omanikud on väitnud, et maja mööblist tühjaks vedamine võttis kolijatel kaheksa veokitäit päevas, kuus ja pool nädalat. Tema eluloo kirjutaja, aga ei suutnud leida mingeid tõendeid selle väite kohta. Tänapäeval on maja algse sisustusesemete leidmine võimatu, kuna oksjonil müüdava vara hulka nad ei kuulunud. Sisustus, mis on tänapäeval seal majas, kus toimuvad ekskursioonid, on kas annetatud või laenatud, need kajastavad tolleaegset perioodi. Kuna ta oli nii end varjav isik, ei ole teada interjöörist fotosid, nii et maja täpne sisustus on jäänud mõistatuseks. (Ainus erand on seinakapid linatoas.)

Pärast tema surma müüdi maja oksjonil ja avati veebruaris 1923 külastajaile.

Pärand
------

* Santa Clara-Los Gatos Boulevardi maja eesmine osa hiljem nimetati ümber Winchester Boulevardiks, maja järgi. Tänapäevale, on maja avatud iga päev, välja arvatud jõulupühal. Ekskursioonid toimuvad nii majas ja ka tolle aegsetel aladel.
* Ta esineb ka tegelasena Brian Catlingi 2012 fantaasia romaanis "Vorrh".
* 2016. aastal tegi prantsuse režissöör Bertrand Bonello's lühifilmi "Sarah Winchester, opéra fantôme" sai eksklusiivse globaalne interneti esilinastuse Mubis.
* Teda on kehastanud näitleja Helen Mirren 2018. aastal õudusfilmis "Winchester".

Viited ja märkused
------------------

1. ↑  Wagner, Richard Allan. "The Truth About Sarah Winchester, the Belle of New Haven". *The Truth About Sarah Winchester*. Vaadatud 10.08.2017.
2. ↑  Ignoffo, Mary Jo. "Captive of the Labyrinth: Sarah L. Winchester, Heiress to the Rifle Fortune." Columbia, Mo. : Univ. of Missouri Press, 2010. See p. 112.
3. ↑  "Sarah Winchester: Woman of Mystery". Winchester Mystery House, LLC. 2003. Originaali arhiivikoopia seisuga 26.08.2013. Vaadatud 16.08.2013.
4. ↑  "Winchester, Sarah Pardee, 1837-1922". *Library of Congress Name Authority File*. Library of Congress. 29. jaanuar 1993. Vaadatud 16.08.2013.
5. ↑  Burr, Elliott. "Los Altos History Museum display dispels myths of Sarah Winchester". *Los Altos Town Crier*. Vaadatud 24.09.2016.
6. ↑  Snyder, Carolyn. "Los Altos' legacy: the homey beginnings of Los Altos historic resources". *Los Altos Town Crier*. Vaadatud 24.09.2016.
7. ↑  Burlingame Centennial 1908-2008, Joanne Garrison
8. ↑  MaryJo Ignoffo, *Captive of the Labyrinth*
9. ↑  "Haunted Travels: The Winchester Mansion". Originaali arhiivikoopia seisuga 30. mai 2018. Vaadatud 17. mail 2018.
10. ↑  "The Winchester Mansion".
11. ↑  Ignoffo, Mary Jo. "Captive of the Labyrinth: Sarah L. Winchester, Heiress to the Rifle Fortune." Columbia, Mo. : Univ. of Missouri Press, 2010. See p. 207.
12. ↑  Fleming Jr, Mike (14.05.2016). "Helen Mirren Takes Aim At Playing Firearm Heiress In Hot Cannes Package 'Winchester'". *Deadline Hollywood*. Vaadatud 16.05.2016.
13. ↑

Allikad
-------

* Winchester's Lesk Suremas. New York Times 12. juuni 1911
* *New York Times*; San Jose, California, 31. mai 1970
* Ignoffo, MaryJo (2010). *Captive of the Labyrinth, Sarah L. Winchester Heiress to the Rifle Fortune*. Columbia, MO: University of Missouri Press. ISBN 978-0-8262-1905-3.

Välislingid
-----------

* Ametlikul kodulehel Winchester Mystery House
* Tõde Sarah Winchester